LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2012 M. GRUODŽIO 13 D. NUTARIMO NR. 03-263 „DĖL FINANSŲ MAKLERIO ĮMONIŲ LICENCIJŲ IŠDAVIMO TAISYKLIŲ PATVIRTINIMO“ PAKEITIMO

2017 m. rugsėjo 12 d. Nr. 03-140

Vilnius

Lietuvos banko valdyba nutaria:

Pakeisti Finansų maklerio įmonių licencijų išdavimo taisykles, patvirtintas Lietuvos banko valdybos 2012 m. gruodžio 13 d. nutarimu Nr. 03-263 „Dėl Finansų maklerio įmonių licencijų išdavimo taisyklių patvirtinimo“:

1. Pakeisti 1 punktą ir jį išdėstyti taip:

„1. Finansų maklerio įmonių licencijų išdavimo taisyklėse (toliau – Taisyklės) reglamentuojama finansų maklerio įmonių licencijų, suteikiančių teisę teikti investicines paslaugas, išdavimo ir pritarimo finansų maklerio įmonės vadovo kandidatūrai tvarka.“

2. Pakeisti 2 punktą ir jį išdėstyti taip:

„2. Taisyklių teisinis pagrindas – Lietuvos Respublikos finansinių priemonių rinkų įstatymo 9 straipsnio 3 dalis ir 18 straipsnio 1 punktas.“

3. Pakeisti 3 punktą ir jį išdėstyti taip:

„3. Sprendimus dėl finansų maklerio įmonių licencijų išdavimo, išduotos licencijos galiojimo panaikinimo ar licencijoje nurodytų investicinių paslaugų skaičiaus keitimo (padidinimo, sumažinimo), taip pat dėl pritarimo finansų maklerio įmonės vadovo kandidatūrai priima Lietuvos bankas.“

4. Pakeisti 11.3 papunktį ir jį išdėstyti taip:

„11.3. duomenys apie dalyvius, kuriems priklauso įmonės akcijų paketas, ir informacija apie įmonės akcijų paketo įsigijimą ir jo finansavimą, nurodyti Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo ir (arba) balsavimo teisių dalies įsigijimą ir perleidimą teikimo taisyklėse, patvirtintose Lietuvos banko valdybos 2017 m. rugsėjo 12 d. nutarimu Nr. 03-138 „Dėl Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo ir (arba) balsavimo teisių dalies įsigijimą ir perleidimą teikimo taisyklių patvirtinimo“.“

5. Pripažinti netekusiu galios VIII skyrių.

Valdybos pirmininkas	Vitas Vasiliauskas